text: Gode vidner afslørede tyve ved fiskesø
  03 februar 2015 kl. 05.41
  En 19-årig mand fra Esbjerg er anholdt for tyveri ved Tjæreborg Fiskepark. Gode vidners observationer førte til anholdelsen, og den 19-årig har tilstået.
  - Vi har også en god fornemmelse af, hvem den anden gerningsmand er, siger vagtchef Erik Lindholdt, Syd- og Sønderjyllands Politi, til TV SYD.
  De to mænd blev observeret i forbindelse med et indbrud i et hus ved fiskesøen, som ligger lidt tilbagetrukket på Hulvej i Tjæreborg. De havde bl.a. stjålet gasflasker.
  Tyvene blev set af vidner, og de kunne give så gode oplysninger, at det førte til anholdelse af den 19-årige i nat.
  